CELEX: 32021D2277
Language: lv
Date: 2021-11-11 00:00:00
Title: Padomes Lēmums (ES) 2021/2277 (2021. gada 11. novembris) par to, lai Eiropas Savienības vārdā parakstītu un provizoriski piemērotu Protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Kuka Salu valdību

28.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 463/1
               
            
         PADOMES LĒMUMS (ES) 2021/2277
         (2021. gada 11. novembris)
         par to, lai Eiropas Savienības vārdā parakstītu un provizoriski piemērotu Protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Kuka Salu valdību
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Ilgtspējīgas zivsaimniecības partnerattiecību nolīgums starp Eiropas Savienību un Kuka Salu valdību (1) (“nolīgums”) tika noslēgts ar Padomes Lēmumu (ES) 2017/418 (2) un stājās spēkā 2017. gada 10. maijā. Nolīgums un tā īstenošanas protokols (“pašreizējais protokols”) tiek provizoriski piemēroti no 2016. gada 14. oktobra (3).
                  
               
                     (2)
                  
                  
                     Padome 2020. gada 7. jūlijā pilnvaroja Komisiju sākt sarunas ar Kuka Salu valdību par to, lai noslēgtu jaunu protokolu, ar ko īsteno nolīgumu (“protokols”).
                  
               
                     (3)
                  
                  
                     Gaidot sarunu noslēgumu, pašreizējā protokola darbības termiņš tika pagarināts par vienu gadu, un tas beigsies 2021. gada 13. novembrī (4).
                  
               
                     (4)
                  
                  
                     Minētās sarunas noslēdzās sekmīgi, un jauns protokols tika parafēts 2021. gada 28. jūlijā.
                  
               
                     (5)
                  
                  
                     Protokola mērķis ir nodrošināt Savienībai un Kuka Salu valdībai iespēju turpināt sadarboties, lai veicinātu ilgtspējīgas zivsaimniecības politiku un zvejas resursu atbildīgu izmantošanu Kuka Salu zvejas ūdeņos, ievērojot Savienības tiesību aktos izvirzīto jūras bioloģisko resursu saglabāšanas mērķi, un ļaut Savienības kuģiem minētajos ūdeņos zvejot.
                  
               
                     (6)
                  
                  
                     Ņemot vērā Kuka Salu zvejas apgabalos notiekošo Savienības zvejas darbību ekonomisko nozīmi un ņemot vērā vajadzību novērst minēto darbību pārtraukšanu pēc pašreizējā protokola termiņa beigām, protokolam būtu jāstājas spēkā pēc iespējas drīzāk.
                  
               
                     (7)
                  
                  
                     Tādēļ protokols būtu jāparaksta un jāpiemēro provizoriski no tā parakstīšanas dienas, kamēr tiek pabeigtas procedūras, lai tas stātos spēkā.
                  
               
                     (8)
                  
                  
                     Saskaņā ar Eiropas Parlamenta un Padomes Regulas (ES) 2018/1725 (5) 42. pantu ir notikusi apspriešanās ar Eiropas Datu aizsardzības uzraudzītāju, kas 2021. gada 3. novembrī sniedza atzinumu,
                  
               IR PIEŅĒMUSI ŠO LĒMUMU.
         
            1. pants
            Ar šo tiek atļauts Savienības vārdā parakstīt Protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Kuka Salu valdību, (“protokols”) ar noteikumu, ka minētais protokols tiks noslēgts (6).
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt protokolu.
         
         
            3. pants
            Protokolu provizoriski piemēro no tā parakstīšanas dienas (7), kamēr tiek pabeigtas procedūras, lai tas stātos spēkā.
         
         
            4. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 11. novembrī
            
               
                  Padomes vārdā –
               
               
                  priekšsēdētājs
               
               Z. POČIVALŠEK
            
         
         
            (1)  OV L 131, 20.5.2016., 3. lpp.
         
         
            (2)  Padomes Lēmums (ES) 2017/418 (2017. gada 28. februāris) par to, lai Eiropas Savienības vārdā noslēgtu Ilgtspējīgas zivsaimniecības partnerattiecību nolīgumu starp Eiropas Savienību un Kuka Salu valdību un tā īstenošanas protokolu (OV L 64, 10.3.2017., 1. lpp.).
         
            (3)  OV L 289, 25.10.2016., 1. lpp.
         
         
            (4)  OV L 395, 25.11.2020., 1. lpp.
         
         
            (5)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).
         
            (6)  Skatīt šā Oficiālā Vēstneša 3. lpp.
         
            (7)  Dienu, no kuras protokolu piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.